Leif Eriksen (1940–2024)

Leif Eriksen (1940–2024) var en norsk fotballspiller og -trener for Vålerengens Idrettsforening (VIF).

Han debuterte for VIF i 1957 og ble toppscorer i 1. divisjon fotball for herrer 1963 med 16 av klubbens 44 mål. Han var med å vinne 1. divisjon fotball for herrer 1965. Han spilte i 1969 for Eidsvold Turn og var lagets trener i 1970, da de rykket opp fra 3. til 2. divisjon. Eriksen fikk fire landskamper for  i perioden 1964 til 1968. Han scoret også ett mål i en vennskapskamp mot  den 13. mai 1964 (1–4). (Besøkt 18. november 2012)

 Trenerkarriere 
Fra 1971 trente han VIF fra 3. til 2. divisjon, i 1973 ledet han Ski- og Ballklubben Skiold i Drammen sammen med Åge Sørensen, før det ble to år som trener for Jevnaker Idrettsforening 1974 og 1975. Deretter fulgte tre år som trener for Skeid Fotball sammen med Per Anders Sjøvold, laget rykket opp til 1. divisjon fotball for herrer 1978 og fikk en fjerdeplass.

I 1979 holdt han på å bli trener for Lyn Fotball og U-landslaget, men gikk heller til VIF og ledet VIF til seier i Norgesmesterskapet i fotball for herrer 1980 og i 1. divisjon fotball for herrer 1981. I 1989 var han en klubbens daglige leder (manager) en kort periode, etterfulgt av Per Anders Sjøvold.

Hans sønn Bengt Eriksen (født 1965) ble også fotballspiller for VIF og debuterte på A-laget i semifinalen av Norgesmesterskapet i fotball for herrer 1983.

 Referanser 

 Eksterne lenker 

 Spillerprofil hos Worldfootball.net

Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballtrenere
Kategori:Fotballspillere for Vålerenga Fotball
Kategori:Fotballtrenere for Skeid Fotball
Kategori:Fotballtrenere for Vålerenga Fotball
Kategori:Toppscorere i Eliteserien i fotball for menn
Kategori:Personer fra Oslo